Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 736

15. Beton-, vasbeton munkák 15.1. Acélbetétek egyengetéséhez legalább 4 méter hosszú munkapadot kell használni. A munkapad elhelyezésénél biztosítani kell az olyan szél- és oldaltávolságot, amelyek mellett a munka biztonságosan elvégezhetõ. 15.2. Motorikusan hajtott gépi egyengetõberendezés használata esetén az egyengetõberendezést úgy kell elhelyezni, hogy az egyengetési terület hosszúsága a leghoszszabb huzal +5 méter legyen, és mindkét oldalról biztosítani kell a jó megközelítést. 15.3. A kihúzással dolgozó gépek mellett a szál hossza mentén a megfeszítési mûvelet idején tartózkodni tilos. 15.4. A felhasznált egyengetõ-, vágó- és hajlítógépet a gépkönyvben foglaltaknak megfelelõen kell felállítani, illetõleg mûködtetésüket biztosítani. 15.5. A vágógépet vízszintes alapra kell helyezni, és elmozdulás ellen ki kell ékelni. A gép elõtt a kés oldalán tartózkodni tilos! 15.6. A hajlítótárcsába acélszárakat csak a tárcsa nyugalmi állapotában szabad behelyezni. A hajlítandó szálakat a hajlító tüskéktõl, görgõs tárcsáktól legalább 40 cm távolságra szabad kézzel megfogni. 15.7. A váz szerelését csak akkor szabad megkezdeni, ha a munkahelytõl 5 méteres körzetben elektromos vezeték nincs, vagy azt feszültségmentesítették és ennek elvégzését a munkavégzés irányítója ellenõrizte. 15.8. A betonkeverõ gépet úgy kell elhelyezni, hogy az biztonságosan megközelíthetõ legyen, a keverendõ illetve a kész anyag oda-, illetve elszállítására megfelelõ méretû és biztonságosan kialakított szállítási út álljon rendelkezésre. 15.9. Ha a betonkeverõ gép emelvényen, állványon áll, az ürítéshez csúszdát kell építeni. 15.10. A folyamatos mûködtetésû betonkeverõ gép vagy gépek anyagellátását gépesíteni kell. 15.11. Az etetõputtony hatósugarában tartózkodni tilos! A puttony alatti terület megközelítését kényszerkapcsolatban mûködõ korláttal kell megakadályozni. 15.12. A gép puttonyának akaratlan lezuhanásából eredõ veszélyt biztonsági berendezés alkalmazásával meg kell akadályozni. 15.13. A betonkeverõt úgy kell elhelyezni, hogy a gép vészleállítását biztosító „ki” kapcsoló a kezelõállásból elérhetõ legyen. 15.14. A felül nyitott kényszerkeverõ gépeket el kell keríteni, vagy a beesést, akaratlan benyúlást kizáró felsõ rácsozattal kell ellátni. 15.15. A betonkeverõ gép keverõtartályának tisztítását csak úgy szabad végezni, hogy a gép leválasztása megtörtént az energiahálózatról, az indítóberendezést „A gépet elindítani tilos!” táblával ellátták, továbbá a gép kezelõje meggyõzõdött arról, hogy nem áll fenn olyan veszély, mely a keverõdob akaratlan elmozdulása, vagy egyéb okok miatt a tisztítást végzõ munkavállalót veszélyeztetné. 15.16. Zártrendszerû keverés esetén a zárófedelek kinyitása automatikusan le kell, hogy állítsa a gépet. 15.17. A betonozási munka elvégzéséhez leesés és megcsúszás ellen kialakított munkaterületeket kell létesíteni. Biztosítani kell, hogy a munkát végzõ részére megfelelõ mozgási tér álljon rendelkezésre. Ennek minimális szélessége 80 cm. A betonozási munkák céljára kialakított betonozó állvány készítésére az állványokra meghatározott elõírások vonatkoznak. 15.18. A betonozás megkezdése elõtt a vasszerelést, az állványokat, és a zsaluzatot a munka irányítójának meg kell vizsgálnia és csak ennek megtörténte után adhat engedélyt a betonozás megkezdésére. 15.19. A beton szivattyúval történõ bedolgozása esetén a szivattyút és a szállító jármûvet a betonozás helyétõl 2002/24. szám olyan távolságra kell leállítani, hogy a rézsû vagy az ideiglenes építmény ne legyen túlterhelve. 15.20. A betonszivattyús jármûvet az üzemeltetés ideje alatt ki kell támasztani úgy, hogy a támbak megfelelõ nagyságú felületen tudjon felfeküdni. 15.21. A stacionárius betonvezetéket rögzíteni kell. A csöveknek jól kell záródniuk. 15.22. A betonszivattyú flexibilis kiömlõ csövét nem szabad megtörni, és úgy kell megtartani, hogy a nyomásból adódó erõhatások ne eredményezhessenek ellenõrizhetetlen mozgást. 15.23. A csõrendszerben bekövetkezett dugulást tilos nyomásnöveléssel megszüntetni, a nyomás alatti vezetéket megbontani. 15.24. A betonszivattyú- és a csõvezetéknek a munka befejezése utáni átfújásakor, illetve tisztításakor senki sem tartózkodhat a csõ kiömlõ végénél. Ekkor a csõ végét rögzíteni kell. III. rész HATÁROZATOK A Köztársasági Elnök határozatai A Köztársaság Elnökének 9/2002. (II. 20.) KE határozata bírák felmentésérõl és bírák kinevezésérõl Az Országos Igazságszolgáltatási Tanács elõterjesztésére lemondásukra tekintettel dr. Antal Helgát és dr. Bereczné dr. Ficzere Máriát

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes